OpenLLM-France/wikimedia huggingface dataset:
# Cygnus-X

Cygnus X és una massiva regió de formació estel·lar de 10° de grandària aparent situada a la constel·lació del Cigne a una distància de 1,4 kiloparsecs del Sol. S'estudia detalladament amb ajuda del telescopi d'infrarojos Spitzer, com que és darrere de l'esquerda del Cigne, un grup de núvols de pols interestel·lar que absorbeix bona part de la llum dels seus estels, el que dificulta molt estudiar-lo amb telescopi òptic.

## Propietats físiques

Cygnus X té el major nombre de protoestrelles massives en un radi de 2 kiloparsecs al voltant del Sol, així com la major associació estel·lar també en aquest radi (Cygnus OB2), amb un nombre d'estrelles de tipus espectral O i B que podria arribar fins a 2600, 100 d'elles d'espectre O, i una massa de 10⁵ masses solars. Inclou també un dels majors núvols moleculars coneguts, amb una massa de 3 milions de masses solars. És una de les regions galàctiques on els fenòmens de formació d'estrelles són més actius; al seu interior hi ha diverses regions H II individuals, associacions OB brillants i cúmuls oberts, als quals s'afegeix un gran nombre d'estrelles joves o en formació.
Recerques recents mostren que el complex a més de Cygnus OB2 inclou una altra associació estel·lar, Cygnus OB9, a més d'encara més estels de tipus primerenc incloent-hi un nombre d'estels supergegants de tipus espectrals O i B, de les quals cal destacar a BD+40 4210, supergegant blava i candidata a variable lluminosa blava que està entre els estels més brillants del complex.
També s'ha descobert que la formació estel·lar que ha començat des de fa almenys 10 milions d'anys, continua fins al present

## Referències

* 1 2 Gino Tosti «The first Fermi-LAT catalog of sources above 10 GeV». The Astrophysical Journal Supplement Series, 2, 14-11-2013, pàg. 34. DOI: 10.1088/0067-0049/209/2/34.
* ↑ Harris, S. «Location of HII regions in molecular clouds». Giant molecular clouds in the Galaxy; Proceedings of the Third Gregynog Astrophysics Workshop, 1980.

## Enllaços externs

* What is Cygnus-X?
* Cygnus-X: The Inner Workings of a Nearby Star Factory (APOD)
* New members of the massive stellar population in Cygnus
# Cyfoeth Naturiol Cymru

El Cyfoeth Naturiol Cymru (en anglès Natural Resources Wales) és un ens finançat pel govern gal·lès, que va començar a operar l'1 d'abril del 2013, quan es va fer càrrec de la gestió dels recursos naturals de Gal·les. Es va crear a partir d'una fusió del Countryside Council for Wales, l'Environment Agency Wales, i la Forestry Commission Wales, a més a més d'assumir altres funcions anteriorment controlades pel mateix govern gal·lès.

## Funcions

Els recursos naturals de Gal·les estan regits per més de 40 règims reguladors diferents, herència de les diferents institucions que els havien gestionat anteriorment. Les més destacades són les següents:
* consentiments i assentiments dels Site of Special Scientific Interest (Indrets d'Especial Interès Científic)
* substàncies radioactives (nuclears o no nuclears)
* concessió de llicències a les espècies protegides per la legislació europea
* concessió de llicències marítimes
* concessió de llicències de tala d'arbres
* descàrrega d'aigües superficials i subterrànies
* captació i represa d'aigua (i mesures davant de sequeres)
* normativa d'envasos i comerç entre Europa i el Regne Unit
* pesca comercial de l'anguila, el salmó i el marisc
* indústria major (refineries, químiques, ciment, estacions energètiques, ferro i acer, etc.)
* indústria del reciclatge (emmagatzemant, tractament i deposició)

## Debat de fusió

Per justificar la fusió, el govern gal·lès va exposar que aquesta produiria un estalvi de 158 milions de lliures esterlines en deu anys. Mentre que les tres agències es van mostrar molt favorables a la fusió, el director de la Forestry Commission Wales Jon Owen Jones va avisar que la veu de la indústria forestal podria no ser escoltada dins de la nova organització.

## Enllaços externs

* Natural Resources Wales

## Referències

* 1 2 «One environment body will save £158m - Welsh government». BBC News, 29-11-2011 [Consulta: 25 octubre 2012].
* 1 2 «Environment body chairman promises efficient service». BBC News, 01-08-2012 [Consulta: 25 octubre 2012].
* ↑ «Natural Resources Wales / Regulatory responsibilities». Arxivat de l'original el 2013-07-06. [Consulta: 27 abril 2014].
* ↑ «Chief executive named for merged environmental body». BBC News, 06-10-2012 [Consulta: 25 octubre 2012].
* ↑ «Forestry concern as minister names natural resources body». BBC News, 25-10-2012 [Consulta: 25 octubre 2012].
# Daily Bugle

El Daily Bugle, és un diari fictici que apareix en les pàgines dels còmics de Marvel Comics, especialment en els de Spiderman. Té la seu a la ciutat de Nova York. El periòdic de ficció és un pastitx tant del Daily News com del New York Post, dos diaris populars reals.
Per les seves oficines hi ha personatges com:
* J. Jonah Jameson: director del periòdic. Es caracteritza per la seva gran hostilitat cap a Spiderman, que es reflecteix en els editorials que escriu.
* Joe "Robbie" Robertson: editor en cap del periòdic.
* Betty Brant: reportera; anteriorment, secretària personal de J. Johan Jameson. Va tenir cert interès amorós per Peter Parker (Spiderman). el va conèixer quan Peter es va fer fotògraf autònom del Bugle.
* Frederick Foswell: un dels primers enemics de Spiderman. Va ser reporter del Daily Bugle. Finalment mor salvant Spider-Man
* Peter Parker (identitat secreta de Spiderman): encara que no és fotògraf professional (primer va ser estudiant i, després, professor de secundària), sol vendre al Bugle fotos de Spiderman (o sigui, de si mateix) o dels seus enemics. En la versió ultimate del còmic, Peter treballa com a programador de pàgines web en l'edició on line del periòdic.
* Eddie Brock: manté una rivalitat professional amb Peter Parker i amaga la personalitat del temible Venom.
* Ben Urich: periodista especialitzat a cobrir temes sobre complots i conspiracions. Apareix més freqüentment en les sèries de Daredevil que a les de Spiderman.

## Referències

* ↑ Sanderson, Peter. The Marvel Comics guide to New York City (en anglès). Nova York: Pocket Books, 2007, p. 36-39. ISBN 978-1-4165-3141-8.
* ↑ Spider-Man: The Daily Bugle (en anglès). Marvel, 2017-10-10. ISBN 978-1-302-90793-8.
* ↑ Smith, Andrew Alan. Daily Planet Vs. ""Daily Bugle"": The Changing Depiction of Journalism in American Comic Books (en anglès). Memphis: University of Memphis, 2010.
* ↑ Stan Lee (guió), Steve Ditko (dib), Steve Ditko (ent). "Spider-Man/Spider-Man vs. the Chameleon" The Amazing Spider-Man #1 (March 1963), Marvel Comics
* ↑ Stan Lee (guió), John Romita Sr (dib), Mike Esposito (ent). "In the Clutches of... The Kingpin" The Amazing Spider-Man #51 (Aug. 1967), Marvel Comics
* ↑ Stan Lee (guió), Steve Ditko (dib), Steve Ditko (ent). "Nothing Can Stop... the Sandman" The Amazing Spider-Man #4 (Sept. 1963), Marvel Comics
* ↑ The Amazing Spider-Man #142
* ↑ The Amazing Spider-Man #4
* ↑ Stan Lee (guió), Steve Ditko (dib), Steve Ditko (ent). "The Enforcers" The Amazing Spider-Man #10 (March 1964), Marvel Comics
* ↑ Stan Lee (guió), Steve Ditko (dib), Steve Ditko (ent). "The Goblin and the Gangsters" The Amazing Spider-Man #23 (April 1965), Marvel Comics
* ↑ Stan Lee (guió), John Romita Sr (dib), Mike Esposito (ent). "To Die a Hero" The Amazing Spider-Man #52 (Sept. 1967), Marvel Comics
* ↑ unknown (guió), unknown (dib), unknown (ent). "Spider-Man" Amazing Fantasy #15 (Aug. 1962), Marvel Comics
* ↑ Spider-Man Saga #4, febrer 1992
* ↑ Roger McKenzie (guió), Frank Miller (dib), Klaus Janson (ent). "A Grave Mistake" Daredevil #158 (May 1979), Marvel Comics
# Daiko

Els daiko o taiko són una família de tambors tradicionals japonesos introduïts a les cerimònies nipones des del segle vi, probablement per influència xinesa i coreana. Al Nihon Shoki es relata el seu origen mític, lligat a la deessa Ama-no-Uzume. Aquesta va fer sortir la deessa del sol Amaterasu de la seva cova ballant sobre una bóta que donaria lloc a l'instrument, el qual percudia amb els peus. Els daiko s'han usat com a instrument militar, en les obres de kabuki i per acompanyar cançons folclòriques.
Existeixen diferents tipus de daikos, segons el mètode de construcció emprat. Els byō-uchi-daiko tenen el pedaç de tambor enganxat al cos. Els shime-daiko tenen la membrana sobre un anell de metall, unida amb cordes, igual que els Ttsuzumi, que es diferencien perquè la membrana de percussió està feta de pell de cérvol o similar. Després es classifiquen dins de cada família per la mida del diàmetre de la zona de percussió. Aquesta mida determina l'estil en què el percussionista toca l'instrument: la posició del cos, on i com es col·loca el daiko i les baquetes utilitzades.

## Referències

* ↑ Blades, James (1992). Percussion Instruments and Their History (Revised ed.). Bold Strummer. ISBN 0933224613
* ↑ Minor, William (2003). Jazz Journeys to Japan: The Heart Within. Univ. of Michigan Press. ISBN 0472113453
* ↑ Piggott, Francis Taylor (1971). The music and musical instruments of Japan (Unabridged republication of the Yokohama [usw.] (1909) 2nd ed.). Da Capo Press. ISBN 030670160X
# D23 (Disney)

D23: The Official Disney Fan Club (en castellà Club Oficial de Fans de Disney) és el club oficial de seguidors Disney. Fundat el 2009, l'organització és coneguda principalment per la gran exposició que duu a terme cada dos anys, la D23 Expo. El nom D23 ve de la lletra de D de Disney i el número 23 es refereix al 1923, que va ser l'any en què Walt Disney va fundar la companyia.
L'afiliat a este club obtindrà com a recompensa l'arribada trimestral de Disney twenty-three (publicació exclusiva), regals anuals, accés a esdeveniments, ofertes exclusives en productes Disney, i un descompte i accés preferencial a la D23 Expo.

## Història

D23 va ser presentat el 10 de març de 2009 per Bob Iger durant la reunió anual de la companyia. L'organització va tindre un estand a San Diego Comic-Con el 2009, i més tard va celebrar-se el primer D23 Expo entre els dies del 10 i el 13 de setembre de 2009. El març de 2010 D23 va anunciar que l'exposició seria biennal en lloc d'anual, celebrant-se un esdeveniment Destination D cada any que no tocara.
El febrer de 2013, la Walt Disney Company Japan va anunciar el primer D23 Expo al Japó a celebrar-se entre el 12 i el 14 de 2013.
L'abril de 2013, D23 i el TCM Festival van unir forces per al 75é aniversari de l'estrena de La Blancaneu i els set nans i un Kirk Douglas va ser l'amfitrió de la projecció de 20,000 Leagues Under the Sea, recentment restaurada a partir dels negatius originals.

## Referències

* 1 2 3 «D23 at Comic-Con and beyond». Los Angeles Times, 10-07-2009 [Consulta: 19 setembre 2016].
* ↑ «Disney launches fan membership program». DMNews. Haymarket Media, 11-03-2009 [Consulta: 19 setembre 2016]. Arxivat 2016-10-06 a Wayback Machine. «Còpia arxivada». Arxivat de l'original el 2016-10-06. [Consulta: 24 agost 2019].
* ↑ «Disney shareholders want say on executive compensation». Los Angeles Times, 10-03-2009 [Consulta: 21 setembre 2016].
* ↑ «Disneyland history event will replace D23 Expo this year». Los Angeles Times, 10-03-2010 [Consulta: 20 setembre 2016].
* ↑ «D23 Premieres Japan Event This Fall». Animation Magazine, 25-02-2013 [Consulta: 20 setembre 2016].
* ↑ «TCM Plans 75th Anniversary Screening of ‘Snow White’». Animation Magazine, 21-03-2012 [Consulta: 20 setembre 2016].

## Enllaços externs

* Nota de premsa anunciant el llançament de D23 Arxivat 2023-04-29 a Wayback Machine. (anglès)
# Denise Schmandt-Besserat

Denise Schmandt-Besserat (10 d'agost de 1933; Ay, estat francés) és una arqueòloga franco-nord-americana especialista en matèries d'art i arqueologia de l'Antic Orient. És professora honorària de la Universitat de Texas a Austin. Demostrà que l'escriptura es desenvolupà per la necessitat de comptar béns que tenien els humans en el període paleolític superior i en conseqüència s'assoliren descobriments bàsics en aritmètica per comunitats nòmades formades per recol·lectors i caçadors que vivien cap al 7500 ae.

## Referències

* ↑ Aufmann, Richard. Àlgebra aplicada de nivell universitari (Applied College Algebra). City: Jack Shira, Houghton Mifflin Company, 2003. ISBN 0618073639.

## Enllaços externs

* Denise Schmandt-Besserat pàgina oficial web en the Universitat de Texas a Austin (en anglés).
* El primer antecedent de l'escriptura
* Two Precursors of Writing: Plain and Complex Tokens (en anglés).
* Reckoning Before Writing (en anglés).
* The Emergence of Recording (en anglés).
# Dean Saunders

Dean Nicholas Saunders (Swansea, West Glamorgan, Gal·les; 21 de juny de 1964) es un exfutbolista i entrenador gal·lès. Va jugar com a davanter entre 1982 i 2001.
Va formar part del Liverpool i l'Aston Vila en la dècada dels 90, i va fixar un nou rècord de traspàs entre clubs per un jugador britànic quan en 1988 va fitxar pel Derby County. Format en el club de la seva ciutat natal, el Swansea City, també va vestir les samarretes de l'Oxford United, Brighton, Bradford City, Nottingham Forest i Sheffield United, a més de passos pel Galatasaray turc i el Benfica de Portugal.
Va ser internacional absolut per la selección de Gales entre els anys 1986 i 2001, amb la qual va disputar 75 partits i va marcar 22 gols, aquest registre el col·loca entre els 10 jugadors amb més partits disputats i gols convertits. Encara que no va aconseguir classificar a la seva selecció per cap gran torneig internacional.
Després de la seva retirada com a jugador el 2001 va començar la seva carrera com a entrenador al Regne Unit. El seu primer club com a primer entrenador va ser el Wrexham el 2008. El 2015 va ser el director tècnic del Chesterfield, l'últim club que ha dirigit.

## Referències

* ↑ «Barry Hugman's Footballers - Dean Saunders». hugmansfootballers.com. Arxivat de l'original el 2019-03-24. [Consulta: 22 setembre 2019].
* ↑ «Liverpool career stats for Dean Saunders - LFChistory - Stats galore for Liverpool FC!». www.lfchistory.net. [Consulta: 22 setembre 2019].
* ↑ «Saunders calls it a day» (en anglès). , 18-05-2001 [Consulta: 22 setembre 2019].
* ↑ «Descender por partida triple». www.lamediainglesa.com. [Consulta: 22 setembre 2019].

## Enllaços externs

* Dean Saunders a Soccerbase
* Dean Saunders al lloc web del Liverpool. (arxiu)
* Dean Saunders a lfchistory.net
# Dagbani

Dagbani (o Dagbane), també conegut com a dagbanli i dagbanle (i fins i tot dagomba), és una llengua del grup Gur-Dagbnani parlada dins Ghana que és properament relacionat i mútuament comprensible amb les llengües mampelle i nanumba que són també parlades a la Regió del Nord, a Ghana. El dagbani és també similar a les altres llengües del mateix subgrup parlades en aquesta regió, el dagaare i el waala, parlades a la Regió Superior Occidental (Upper West) de Ghana, i a la llengua frafra, parlada a la regió Superior Oriental (Upper East) de Ghana.
Els seus parlants natius són calculats al voltant de 830.000 (2000). El dagbani és també àmpliament coneguda com a segona llengua a Ghana del Nord especialment entre tribus acèfales dominades pel Ya-Naa (rei) de Dagbon o dels dagombes. És un tema obligatori a primària i secundària en tot el regne Dagbon el qual cobreix la part oriental de la regió.

## Dialectes

El dagbani té dos dialectes principals: el dagbani oriental, centrat en la ciutat capital tradicional de Yendi, i el dagbani occidental, centrat en la capital administrativa de la Regió del Nord, Tamale. Els dialectes són tanmateix comprensibles mútuament i principalment consisteixen en vocals d'arrel diferent dins alguns lexemes, i pronunciacions o formes diferents d'alguns substantius, particularment aquells referits a flora local.

### Alfabet

| Un | b | ch | d | dz | e | ɛ | f | G | gb | ɣ | h | i | j | k | kp | l | m | n | ny | ŋ | o | ɔ | p | r | s | sh | t | u | w | y | z | ʒ | ' |

## Vegeu també

* Viquipèdia Dagbanli

## Referències

* ↑ Naden, Tony. Gur. Lanham, MD: University Press of America, 1989, p. 141–168.
* ↑ Bendor-Samuel, John T. [ed.]. The Niger-Congo Languages. Lanham, MD: University Press of America, 1989.
* ↑ Fusheini Abdul Rahman (2004) Spectrographic analysis of Dagbani vowels
* ↑ Committee, Dagbani Orthography. Approved Dagbani Orthography. n/p (Tamale, N.R.): privately, n/d (1998).

## Enllaços externs

* Knut Olawsky Homepage
* El Laboratori de Fonètica de l'UCLA Archive – Dagbani Arxivat 2006-05-12 a Wayback Machine.
# Despoblat de Neret

El Despoblat de Neret és un antic poble medieval del terme municipal d'Isona i Conca Dellà, dins de l'antic municipi d'Orcau. En part de la bibliografia apareix adscrit a l'antic terme de Vilamitjana, del municipi de Tremp.
Està situat al capdamunt del Roc de Neret, a 906 m. d'altitud, prop del també abandonat poble de Galliner. És altmedieval o anterior ateses les mostres de ceràmica trobades en aquest lloc.

## Referències

* 1 2 Roig i Deulofeu, Albert. «Despoblat de Neret». A: El Pallars. Barcelona: Enciclopèdia Catalana, 1993 (Catalunya Romànica, XV). ISBN 84-7739-566-7.

## Enllaços externs

* «Neret». Institut Cartogràfic de Catalunya.
# Dieffenbachia bowmannii

Dieffenbachia bowmannii és una espècie de planta alismatal de la família de les aràcies. És originària de la conca amazònica, on té una distribució que va des de Colòmbia fins al nord del Brasil. Ha esdevingut una planta decorativa estesa arreu del món.

## Referències

* ↑ Dieffenbachia bowmannii Carrière Arxivat 2013-05-03 a Wayback Machine.. A: Govaerts, R. (2015). World Checklist of Araceae. Editor: Royal Botanic Gardens, Kew. http://apps.kew.org/wcsp/ Arxivat 2010-06-30 a Wayback Machine. Consulta: 5 abril 2015.
* ↑ «白斑万年青». 中国高等植物数据库全库. Arxivat de l'original el 5 març 2016. [Consulta: 21 febrer 2009].
# Denísivka (Crimea)

* Per a altres significats, vegeu «Deníssovka».
Denísivka (en (ucraïnès): Денисівка) és un poble de la República Autònoma de Crimea a Ucraïna, que el 2014 tenia 972 habitants. Pertany al districte de Simferòpol.

## Referències

* ↑ «Об установлении границ поселка Айкаван, сел Ана-Юрт, Дружного, Ивановки, Строгановки, Трудового Трудовского сельского совета (Симферопольский район) Автономной Республики Крым». Arxivat de l'original el 2015-12-22. [Consulta: 14 desembre 2015].
* ↑ «Приказ Минкомсвязи России «О внесении изменений в Российскую систему и план нумерации, утвержденные приказом Министерства информационных технологий и связи Российской Федерации от 17.11.2006 № 142»». Минкомсвязь России. Arxivat de l'original el 2017-07-05. [Consulta: 24 juliol 2016].
* ↑ «Новые телефонные коды городов Крыма». Крымтелеком. Arxivat de l'original el 2016-05-06. [Consulta: 24 juliol 2016].
# Deníssovka

«Deníssovka» té aquests significats:

## Rússia

* Deníssovka (Perm), localitat del krai de Perm, a Rússia
* Deníssovka (Vorónej), localitat de l'óblast de Vorónej, a Rússia
* Deníssovka (Krasnoiarsk), localitat del krai de Krasnoiarsk, a Rússia

## Ucraïna

* Denísivka (Crimea), localitat de la República Autònoma de Crimea a Ucraïna
# Dent Royo

La Dent Royo és una muntanya de 3.010 m d'altitud, amb una prominència de 7 m, que es troba al massís de Pocets, província d'Osca (Aragó).

## Referències

* ↑ Buyse, Juan. Los Tresmiles del Pirineo, un estudio enciclopédico (en castellà). 3a. ed.. Barcelona: Martínez Roca, 1993 (Muntanyisme). ISBN 8427017340.
* ↑ Semir, Ramon de. Posets - Perdiguero, Esc. 1:25.000. 1a edició. Granollers: Editorial Alpina, 1977 (E-25). ISBN 84-7011-038-1 [Consulta: 18 setembre 2017]. Arxivat 2019-05-01 a Wayback Machine.
# Dent d'Hérens

La Dent d'Hérens és una muntanya de 4.171 metres que es troba entre les regions de la Vall d'Aosta a Itàlia i del Valais a Suïssa.

## Referències

* ↑ «Llista dels 4.000 UIAA» (pdf). UIAA.

## Enllaços externs

* «Dent d'Hérens» (en francès). Camptocamp.org. [Consulta: 17 desembre 2010].
* «Dent d'Hérens» (en anglès). Summitpost.com. [Consulta: 30 agost 2011].
* «Dent d'Hérens» (en anglès). The Fourthousanders of the Alps. Thomas Schabacher, Daniel Roth. [Consulta: 17 juny 2012].
Quatremils dels Alps :
Alps
Quatremils
categoria :
# Deshumidificador

Un deshumidificador és un aparell que redueix la humitat ambiental. Consisteix en una bomba de calor per proporcionar una zona freda on condensar la humitat i una zona calenta per recuperar la temperatura ambiental. El seu funcionament consisteix a passar un corrent d'aire per l'evaporador (zona freda), el qual està a una temperatura per sota del punt de rosada, provocant que la humitat ambiental es condensi i degoti a un dipòsit o un desguàs. Després de ser assecat i refredat l'aire passa pel condensador (zona calenta), de manera que recupera la temperatura ambiental i disminueix encara més la seva humitat relativa. De vegades es pot produir gel a la zona freda. En alguns aparells, quan detecta que la temperatura a la zona freda baixa de 0 graus, es para la bomba de calor, però se segueix movent el ventilador fins que el gel es fongui.
Podria semblar que el procés no alteraria la temperatura ambiental, però sí que afecta pel fet que tota la potència elèctrica emprada per l'equip frigorífic (compressor+ventiladors) més la calor latent de vaporització de tota l'aigua condensada han de ser dissipades en l'ambient.
El deshumidificador s'usa per reduir i controlar la humitat de l'ambient, especialment a l'estiu. També s'usa en processos industrials amb aparells de gran potència.

## Vegeu també

* Higroscopicitat

## Enllaços externs

* Deshumidificadors elèctrics afavoreixen la salut Arxivat 2011-11-27 a Wayback Machine.
# Derrick Williams

Derrick LeRon Williams (La Mirada, Califòrnia, 25 de maig de 1991) és un jugador de bàsquet estatunidenc que pertany a la plantilla del València Basket. Amb 2,03 metres d'alçada, juga en la posició d'aler.

## Trajectòria esportiva
### Universitat

Després de passar els seus primers anys a la seua Califòrnia natal, Williams es va enrolar en la Universitat d'Arizona on va jugar durant dues temporades amb els Wildcats. Va destacar des de l'inici amb els Wildacts: en el seu primer any va fer més de 15 punts per partit, xifra que augmentaria en el segon any, acumulant 18.5 punts i 8.3 rebots, i liderant la lliga en tirs de camp.

### Professional

Fou elegit en la segona posició del draft de l'NBA del 2011 pels Minnesota Timberwolves. Allí va coincidir amb el base català Ricky Rubio.
Dues temporades després, seria traspassat als Sacramento Kings, on va jugar durant dues temporades més. Williams completaria la seua experiència NBA amb etapes en New York Knicks (2015-16), Miami Heat (2016-17), Cleveland Cavaliers (2017) i Los Angeles Lakers (2018). En total ha jugat en l'NBA 428 partits durant 7 temporades.
Entre les seues etapes a Cleveland i Los Angeles, va arribar la seua primera estada fora dels Estats Units. Al desembre de 2017 fitxa amb els Tianjin Golden Lions de la lliga xinesa. Allí juga 15 partits i fa una mitjana de 20 punts i 6.6 rebots per partit.
El 2018 es produeix la seua arribada a Europa, concretament a les files del Bayern de Múnic. Amb Williams com un dels grans referents, el Bayern lluita durant tota la temporada per colar-se entre els 8 millors equips de l'Eurolliga, en la qual Williams fa una mitjana de 13.4 punts i 4.2 rebots per partit. En la lliga domèstica, aconsegueix el títol de campió de la BBL alemanya.
A l'estiu de 2019, signa amb el Fenerbahçe Spor Kulübü per a jugar a les ordres de Željko Obradović.
El 8 de juliol de 2020 es compromet amb el València Basket de la Lliga Endesa.

## Referències

* ↑ «Derrick Williams» (en anglés). Thedraftreview.com. [Consulta: 11 juliol 2020].
* ↑ «2011 NBA Draft» (en anglés). Thedraftreview.com. [Consulta: 11 juliol 2020].
* ↑ «Tianjin Gold Lions sign former NBA swingman Derrick Williams». ESPN.com, 28-12-2017. [Consulta: 9 març 2018].
* ↑ «Bayern adds size, power with Williams». EuroLeague.net, 03-10-2018. [Consulta: 3 octubre 2018].
* ↑ «WILLIAMS, DERRICK - Welcome to EUROLEAGUE BASKETBALL». www.euroleague.net. [Consulta: 25 juliol 2019].
* ↑ «Welcome Derrick Williams» (en anglés). Fenerbahce.org, 18-07-2019 [Consulta: 11 juliol 2020].
* ↑ «Valencia Basket aconseguix un acord amb Derrick Williams per a la pròxima temporada». Valenciabasket.com, 08-07-2020. [Consulta: 11 juliol 2020].

## Enllaços externs

* Fitxa a NBA.com
* Fitxa a Proballers.com
* Biografia a Arizonawildcats.com
* Biografia a ESPN